สวัสดีครับคุณ ผมมีความเสียงมาช่วงปลายเดือนพฤศจิกายน 2559 แล้วไปทำการตรวจ HIV เมื่อปลายเดือนมีนาคม 2560 ผลเป็นลบครับ แต่ก็ยังมีความกังวลอยู่เป็นอย่างมากครับ เพราะตอนนี้มีอาการเมื้อยล้าอ่อนแรง ปวดตามข้อตามกระดูกครับ เหมือนคนนอนไม่ค่อยพอ น้ำหนักไม่ลดนะครับมีแต่เพิ่มครับ ผมอายุ 36 สูง175 น้ำหนัก102 ครับ อยากรบกวนถามว่า ผมมีโอการติดเชื้อ HIV หรือเปล่าครับ และผมควรทำอย่างไรต่อไปครับ
สวัสดีค่ะ การตรวจหาเชื้อ เอชไอวี (HIV)สามารถทำได้3รูปแบบ คือ1.การตรวจหาภูมิคุ้มกัน(antibody)หรือAnti-HIVซึ่งมีหลายเทคนิควิธี โดยปกติเมื่อร่างกายได้รับเชื้อ จะต้องอาศัยเวลาในการสร้างภูมิคุ้มกันต่อเชื้อ ซึ่งจะเริ่มตรวจพบหลังติดเชื้อได้3สัปดาห์และตรวจพบได้เกือบ100%ที่12สัปดาห์ ดังนั้น หากเพิ่งเริ่มมีการติดเชื้อ ผลตรวจAnti-HIVอาจเป็นnegative (หรือnon-reactive)ได้ จึงต้องรออีก12สัปดาห์แล้วตรวจซ้ำ หากผล เป็นnegativeอีกครั้งแปลว่าไม่มีการติดเชื้อ ซึ่งในกรณีของหากเป็นการตรวจชนิดนี้ ถ้านับตั้งแต่เดือน พฤศจิกายน2559ที่บอกว่ามีความเสี่ยง แปลว่าไม่มีการติดเชื้อค่ะ แต่หากหลังจากนั้นมีความเสี่ยง แปลว่ายังมีโอกาสติดเชื้อได้อีกค่ะ2.การตรวจหาส่วนประกอบของเชื้อHIVได้แก่-ตรวจสารพันธุกรรมของเชื้อHIV (nucleic acid test = NAT)สามารถจะตรวจพบเชื้อได้ภายใน7-28วันหลังรับเชื้อ-ตรวจหาโปรตีนของเชื้อHIV (p24 antigen testing)สามารถตรวจพบได้ภายใน5วันหลังรับเชื้อ แต่มีความไวในการตรวจเจอต่ำกว่าวิธีNAT3.การตรวจหาภูมิคุ้มกันและตรวจหาส่วนประกอบของเชื้อร่วมกันการติดเชื้อ เอชไอวี ในระยะแรกนั้นมักไม่ค่อยมีอาการหรือมีอาการน้อย ได้แก่ ไข้ต่ำๆ ปวดเมื่อยกล้ามเนื้อ อ่อนเพลีย เจ็บคอ ต่อมน้ำเหลืองโต ถ่ายอุจจาระเหลว ซึ่งอาการเหล่านี้จะไม่จำเพาะ และคล้ายคลึงกับอาการของไข้หวัดใหญ่ โดยจะเกิดภายใน2-4สัปดาห์หลังรับเชื้อ อาการจะเป็นอยู่ไม่นานแล้วหายไปได้เอง ต่อมาจึงจะเข้าสู่ระยะติดเชื้อเรื้อรังค่ะดังนั้นหากกังวลใจว่าอาการดังกล่าวจะเป็นการติดเชื้อเอชไอวีหรือไม่ แนะนำให้ไปพบแพทย์เพื่อตรวจเพิ่มเติมค่ะ และอาจลองใช้วิธีตรวจหาส่วนประกอบของเชื้อร่วมอีกทางหนึ่งก็ได้ค่ะ